proxectonos/corpus_dominio_legal_administrativo_tmp huggingface dataset:
RESOLUCIÓN do 5 de agosto de 2009 de delegación de funcións na directora deste instituto.
INSTITUTO GALEGO DE CALIDADE ALIMENTARIA — III. OUTRAS DISPOSICIÓNS — 24/09/2009

O artigo 4º do Decreto 259/2006, do 28 de decembro, polo que se aproba o Regulamento do Instituto Galego da Calidade Alimentaria (Ingacal), establece que os órganos de goberno do instituto son o Consello de Dirección, a Presidencia, a Vicepresidencia e a Dirección, e precisa a continuación as funcións que lle corresponden a cada órgano.
Polo que atinxe o presidente, que é por razón do seu cargo o conselleiro competente en materia de agricultura, o artigo 8º precisa as súas funcións e, entre elas, o punto 3.d) do dito artigo sinala a de ser o órgano de contratación do instituto, correspondéndolle a facultade de subscribir convenios e contratos, sen prexuízo do establecido na letra d) do artigo 6º no relativo ás competencias do consello de dirección nesta materia (autorización de contratos por importe superior a 60.000 ).
A concentración de funcións no titular da consellería do Medio Rural aconsella que aquela función do artigo 8.3º d) sexa obxecto de delegación.
Na normativa orgánica do instituto a facultade do presidente para delegar as funcións que ten atribuídas no director do Ingacal recóllese no artigo 8.4º do Decreto 259/2006, do 28 de decembro, polo que, facendo uso da facultade conferida,
DISPOÑO:
Primeiro.-Delegar na directora do Instituto Galego da Calidade Alimentaria a facultade da Presidencia prevista no artigo 8.3º d) do Decreto 259/2006, de ser o órgano de contratación do instituto, correspondéndolle, polo tanto, a facultade de subscribir convenios e contratos ata un máximo de 60.000 .
Segundo.-As resolucións que se adopten facendo uso da delegación contida nesta resolución farán constar expresamente esta circunstancia e consideraranse ditadas polo presidente do Ingacal.
Terceiro.-En calquera momento, o presidente do Ingacal poderá reclamar o exercicio das competencias que son delegadas por esta resolución. Do mesmo xeito, esta delegación será revogable en calquera momento.
Santiago de Compostela, 5 de agosto de 2009.
Samuel Jesús Juárez Casado
Presidente do Instituto Galego da Calidade
Alimentaria
ORDE do 16 de setembro de 2009 pola que se dispón o nomeamento de vogal en representación da Administración xeral do Estado no Consello de Administración da Autoridade Portuaria de Vigo e a súa ría.
CONSELLERÍA DO MAR — II. AUTORIDADES E PERSOAL — 24/09/2009

A Lei 27/1992, do 24 de novembro, de portos do Estado e da mariña mercante, texto reformado pola Ley 62/1997, do 26 de decembro, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o titular da consellería competente en materia de portos para o exercicio das devanditas competencias.
Conforme o previsto no artigo 40 da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, a designación e separación dos vogais dos consellos de administración deberanse facer necesariamente por proposta das administracións públicas e entidades e organismos representados no Consello de Administración, polo que, en canto órgano competente,
DISPOÑO:
O nomeamento de Juan José Vázquez Seijas como vogal no Consello de Administración da Autoridade Portuaria de Vigo e a súa ría, en representación da Administración xeral do Estado.
Santiago de Compostela, 16 de setembro de 2009.
Rosa María Quintana Carballo
Conselleira do Mar
CORRECCIÓN de erros.-Orde do 26 de agosto de 2009 pola que se homologa o contrato tipo de compravenda de uva para a súa transformación en viño da denominación de orixe Rías Baixas para as campañas 2009, 2010 e 2011.
CONSELLERÍA DO MEDIO RURAL — III. OUTRAS DISPOSICIÓNS — 24/09/2009

Advertidos dous erros no texto da citada orde, publicada no DOG número 173, do 3 de setembro de 2009, é necesario realizar a oportuna corrección.
Na páxina 14.325, na columna da esquerda, no primeiro parágrafo, onde di:
«Asociación Empresarios Bodegueros Rías Baixas».
Debe dicir:
«Asociación Empresarios Marca Rías Baixas».
Na páxina 14.326, na columna da esquerda, na terceira fila da primeira táboa, onde di:
«11,1».
Debe dicir:
«11,2».
DECRETO 388/2009, do 24 de setembro, polo que se designa un vogal do Consello Executivo da Axencia de Protección da Legalidade Urbanística.
CONSELLERÍA DE MEDIO AMBIENTE, TERRITORIO E INFRAESTRUTURAS — II. AUTORIDADES E PERSOAL — 25/09/2009

A Lei 9/2002, do 30 de decembro, de ordenación urbanística e protección do medio rural de Galicia creou a Axencia de Protección da Legalidade Urbanística como instrumento fundamental para velar pola utilización racional do solo conforme o disposto no ordenamento urbanístico.
De acordo co previsto no artigo 226 da devandita lei e nos estatutos da axencia, aprobados polo Decreto 213/2007, do 31 de outubro, os seus órganos directivos son o/a director/a e o Consello Executivo, como órgano de dirección e control, do que forman parte catro vogais en representación da comunidade autónoma.
En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Medio Ambiente, Territorio e Infraestruturas, e logo de deliberación do Consello da Xunta de Galicia, na súa reunión do día vinte e catro de setembro de dous mil nove,
DISPOÑO:
Artigo único.-Designar a Ignacio Cerrada Gonzalo como vogal do Consello Executivo da Axencia de Protección da Legalidade Urbanística.
Lugo, vinte e catro de setembro de dous mil nove.
Alberto Núñez Feijóo
Presidente
Agustín Hernández Fernández de Rojas
Conselleiro de Medio Ambiente, Territorio
e Infraestruturas
RESOLUCIÓN do 31 de agosto de 2009 pola que se resolve a concesión de subvencións para a produción de curtametraxes en versión orixinal en lingua galega, así como videoclips.
AXENCIA GALEGA DAS INDUSTRIAS CULTURAIS — III. OUTRAS DISPOSICIÓNS — 25/09/2009

Vistos os proxectos presentados polos interesados, de acordo co establecido na Resolución do 30 de xaneiro de 2009 pola que se establecen as bases reguladoras para a concesión de subvencións para a produción de curtametraxes en versión orixinal en lingua galega, así como videoclips, e se convocan para o ano 2009.
Visto o informe do vinte e oito de agosto de dous mil nove da comisión de valoración en que se examinaron todos os proxectos presentados, así como o resultado da puntuación concedida a cada un dos proxectos, e a proposta de resolución acordada pola dirección da Agadic, onde se propón que acaden a condición de proxectos subvencionables os relacionados no anexo, e a distribución do crédito entre os proxectos propostos, e respectando os límites máximos de subvención fixados tanto na convocatoria anual como nas bases reguladoras e
De acordo co establecido no artigo 9 da Resolución do 30 de xaneiro de 2009 pola que se establecen as bases reguladoras para a concesión de subvencións para a produción de curtametraxes en versión orixinal en lingua galega, así como de videoclips, e se convocan para o ano 2009,
Resolve:
Conceder as subvencións que se relacionan no anexo, consonte cos criterios establecidos na Resolución do 30 de xaneiro de 2009 pola que se establecen as bases reguladoras para a concesión de subvencións para a produción de curtametraxes en versión orixinal en lingua galega, así como videoclips, e se convocan para o ano 2009.
Sen prexuízo dos recursos que procedan contra a resolución de concesión, transcorridos dez días hábiles desde a notificación ou publicación desta sen que o interesado comunicase expresamente a súa renuncia á subvención, entenderase que a acepta e desde ese momento adquirirá a condición de beneficiario.
Esta resolución de concesión de subvencións ditada é definitiva na vía administrativa, consonte a Lei 4/2008, do 23 de maio, de creación da Axencia Galega das Industrias Culturais e a Lei 9/2007, de subvencións de Galicia, e contra ela cabe interpor recurso de reposición ante a Presidencia do Consello de Dirección da Axencia Galega das Industrias Culturais no prazo dun mes, contado desde o día seguinte á data da súa publicación no DOG ou o da súa notificación e ante o mesmo órgano que a ditou, de acordo co disposto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro.
Santiago de Compostela, 31 de agosto de 2009.
Roberto Varela Fariña
Presidente do Consello de Dirección da Axencia Galega das Industrias Culturais
Ver referencia pdf "18900D014P077.PDF"
RESOLUCIÓN do 28 de agosto de 2009 pola que se resolve a concesión de subvencións para o desenvolvemento de proxectos audiovisuais en lingua galega.
AXENCIA GALEGA DAS INDUSTRIAS CULTURAIS — III. OUTRAS DISPOSICIÓNS — 25/09/2009

Vistos os proxectos presentados polos interesados, de acordo co establecido na Resolución do 30 de xaneiro de 2009 pola que se establecen as bases reguladoras para a concesión de subvencións para o desenvolvemento de proxectos audiovisuais en lingua galega e se convocan para o ano 2009.
Visto o informe do vinte e seis de agosto de dous mil nove da comisión de valoración que examinou todos os proxectos presentados, así como o resultado da puntuación concedida a cada un dos proxectos, e a proposta de resolución acordada pola Dirección da Agadic, onde se propón que alcancen a condición de proxectos subvencionables os relacionados no anexo, e a distribución do crédito entre os proxectos propostos, e respectando os límites máximos de subvención fixados tanto na convocatoria anual como nas bases reguladoras e,
De acordo co establecido no artigo 9 da Resolución do 30 de xaneiro de 2009 pola que se establecen as bases reguladoras para a concesión de subvencións para o desenvolvemento de proxectos audiovisuais en lingua galega e se convocan para o ano 2009,
Resolve:
Conceder as subvencións que se relacionan no anexo, consonte os criterios establecidos na Resolución do 30 de xaneiro de 2009 pola que se establecen as bases reguladoras para a concesión de subvencións para o desenvolvemento de proxectos audiovisuais en lingua galega e se convocan para o ano 2009.
Sen prexuízo dos recursos que procedan contra a resolución de concesión, transcorridos dez días hábiles desde a notificación ou publicación desta sen que o interesado comunicase expresamente a súa renuncia á subvención, entenderase que a acepta e desde ese momento adquirirá a condición de beneficiario.
Esta resolución de concesión de subvencións ditada é definitiva na vía administrativa, consonte a Lei 4/2008, do 23 de maio, de creación da Axencia Galega das Industrias Culturais, e a Lei 9/2007, de subvencións de Galicia, e contra ela cabe interpor recurso de reposición ante a Presidencia do Consello de Dirección da Axencia Galega das Industrias Culturais no prazo dun mes, contado desde o día seguinte ao da data da súa publicación no DOG ou ao da súa notificación e ante o mesmo órgano que a ditou, de acordo co disposto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro.
Santiago de Compostela, 28 de agosto de 2009.
Roberto Varela Fariña
Presidente do Consello de Dirección da Axencia Galega das Industrias Culturais
Ver referencia pdf "18900D012P075.PDF"
RESOLUCIÓN do 24 de agosto de 2009 pola que se resolve a concesión de subvencións para o desenvolvemento e a produción de contidos interactivos en lingua galega.
AXENCIA GALEGA DAS INDUSTRIAS CULTURAIS — III. OUTRAS DISPOSICIÓNS — 25/09/2009

Vistos os proxectos presentados polos interesados, de acordo co establecido na Resolución do 30 de xaneiro de 2009 pola que se establecen as bases reguladoras para a concesión de subvencións para o desenvolvemento e produción de contidos interactivos en lingua galega e se convocan para o ano 2009.
Visto o informe do vinte de agosto de dous mil nove da comisión de valoración na que se examinaron todos os proxectos presentados, así como o resultado da puntuación concedida a cada un dos proxectos, e a proposta de resolución acordada pola Dirección da Agadic, onde se propón que acaden a condición de proxectos subvencionables os relacionados no anexo, e a distribución do crédito entre os proxectos propostos, e respectando os límites máximos de subvención fixados tanto na convocatoria anual como nas bases reguladoras e, de acordo co establecido no artigo 9 da Resolución do 30 de xaneiro de 2009 pola que se establecen as bases reguladoras para a concesión de subvencións para o desenvolvemento e produción de contidos interactivos en lingua galega e se convocan para o ano 2009,
RESOLVE:
Conceder as subvencións que se relacionan no anexo, consonte os criterios establecidos na Resolución do 30 de xaneiro de 2009 pola que se establecen as bases reguladoras para a concesión de subvencións para o desenvolvemento e produción de contidos interactivos en lingua galega e se convocan para o ano 2009.
Sen prexuízo dos recursos que procedan contra a resolución de concesión, transcorridos dez días hábiles desde a notificación ou publicación desta sen que o interesado comunicase expresamente a súa renuncia á subvención, entenderase que a acepta e desde ese momento adquirirá a condición de beneficiario.
Esta resolución de concesión de subvencións ditada é definitiva na vía administrativa, consonte a Lei 4/2008, do 23 de maio, de creación da Axencia Galega das Industrias Culturais e a Lei 9/2007, de subvencións de Galicia, e contra ela cabe interpor recurso de reposición ante a Presidencia do Consello de Dirección da Axencia Galega das Industrias Culturais no prazo dun mes, contado desde o día seguinte ao da data da súa publicación no DOG ou o da súa notificación e ante o mesmo órgano que a ditou, de acordo co disposto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro.
Santiago de Compostela, 24 de agosto de 2009.
Roberto Varela Fariña
Presidente do Consello de Dirección da Axencia Galega das Industrias Culturais
Ver referencia pdf "18900D012P075.PDF"
RESOLUCIÓN do 5 de agosto de 2009 pola que se resolve a concesión de subvencións de creación audiovisual para o desenvolvemento e a promoción do talento audiovisual galego.
AXENCIA GALEGA DAS INDUSTRIAS CULTURAIS — III. OUTRAS DISPOSICIÓNS — 25/09/2009

Resolución do 5 de agosto de 2009, da Presidencia do Consello de Dirección da Axencia Galega das Industrias Culturais, pola que se resolve a concesión de subvencións de creación audiovisual para o desenvolvemento e promoción do talento audiovisual galego.
Vistos os proxectos presentados polos interesados, de acordo co establecido na Resolución do 4 de febreiro de 2009 pola que se anuncia a convocatoria para a concesión de subvencións de creación audiovisual para o desenvolvemento e a promoción do talento audiovisual galego.
Visto o informe do vinte e nove de xullo de dous mil nove da Comisión de Valoración na que se examinaron todos os proxectos presentados, así como o resultado da puntuación concedida a cada un dos proxectos, e a proposta de resolución acordada pola dirección da Agadic, onde se propón que acaden a condición de proxectos subvencionables os relacionados no anexo, e a distribución do crédito entre os proxectos propostos, e respectando os límites máximos de subvención fixados tanto na convocatoria anual como nas bases reguladoras e,
De acordo co establecido no artigo 9 da Resolución do 4 de febreiro de 2009 pola que se anuncia a convocatoria para a concesión de subvencións de creación audiovisual para o desenvolvemento e promoción do talento audiovisual galego,
RESOLVE:
Conceder as subvencións que se relacionan no anexo, consonte cos criterios establecidos na Resolución do 4 de febreiro de 2009 pola que se anuncia a convocatoria para a concesión de subvencións de creación audiovisual para o desenvolvemento e promoción do talento audiovisual galego e consonte co informe da Comisión de Valoración e a proposta de resolución.
Sen prexuízo dos recursos que procedan contra a resolución de concesión, transcorridos dez días hábiles desde a notificación ou publicación desta sen que o interesado comunicase expresamente a súa renuncia á subvención, entenderase que a acepta e desde ese momento adquirirá a condición de beneficiario.
Esta resolución de concesión de subvencións ditada é definitiva na vía administrativa, consonte a Lei 4/2008, do 23 de maio, de creación da Axencia Galega das Industrias Culturais e a Lei 9/2007, de subvencións de Galicia, e contra dela cabe interpor recurso de reposición ante a presidencia do Consello de dirección da Axencia Galega das Industrias Culturais no prazo dun mes, contado desde o día seguinte ao da data da súa publicación no DOG ou o da súa notificación e ante o mesmo órgano que a ditou, de acordo co disposto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro.
Santiago de Compostela, 5 de agosto de 2009.
Roberto Varela Fariña
Presidente do Consello de Dirección
da Axencia Galega das Industrias Culturais
Ver referencia pdf "18900D011P074.PDF"
ORDE do 17 de setembro de 2009 pola que se fai pública a ampliación da dotación orzamentaria para a concesión das axudas previstas na Orde do 30 de decembro de 2008 pola que se establecen as bases reguladoras do programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2009.
CONSELLERÍA DE TRABALLO E BENESTAR — III. OUTRAS DISPOSICIÓNS — 25/09/2009

A Orde do 30 de decembro de 2008 (Diario Oficial de Galicia nº 10, do 15 de xaneiro de 2009) establece na súa disposición adicional cuarta que os créditos que financian esta orde poderán ser obxecto de modificación como consecuencia da asignación ou da redistribución de fondos para o financiamento dos programas de fomento de emprego, coas limitacións que estableza a Conferencia Sectorial de Asuntos Laborais ou as disposicións aplicables ás axudas cofinanciadas polo Fondo Social Europeo. Esta orde recolle un crédito inicial de 995.000 euros na aplicación orzamentaria 16.02.322C.470.1, código de proxecto 2009 01072, para financiar subvencións do programa de promoción do emprego autónomo con cargo ao Plan extraordinario de orientación, formación profesional e inserción laboral.
Pola Orde TIN/381/2009, do 18 de febreiro, distribúense territorialmente para o exercicio económico de 2009, para a súa xestión polas comunidades autónomas con competencias asumidas, subvencións para financiar o custo imputable a 2009 do Plan extraordinario de orientación, formación profesional e inserción laboral, aprobado polo acordo do Consello de Ministros do 18 de abril de 2008.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 30 de decembro de 2008, con cargo ao Plan extraordinario de orientación, formación profesional e inserción laboral, coa finalidade de facer chegar estas ao maior número de beneficiarios posible.
Por todo o exposto e en uso das facultades que me foron conferidas,
DISPOÑO:
Artigo único.
Primeiro.-Amplíase o importe total das axudas que se van conceder ao abeiro da Orde do 30 de decembro de 2008 pola que se establecen as bases reguladoras do programa para a promoción do emprego autónomo, cofinanciado polo Fondo Social Europeo e se procede á súa convocatoria para o ano 2009 (Diario Oficial de Galicia nº 10, do 15 de xaneiro de 2009), con cargo ao Plan extraordinario de orientación, formación profesional e inserción laboral, na seguinte contía e aplicación orzamentaria, que figura dotada nos orzamentos xerais da Comunidade Autónoma de Galicia para o ano 2009:
48.04.322C.470.1, código de proxecto 2009 01072, polo importe de 1.269.063,06 euros.
Segundo.-Esta modificación non afecta o prazo establecido na referida orde para a presentación de solicitudes.
Santiago de Compostela, 17 de setembro de 2009.
Beatriz Mato Otero
Conselleira de Traballo e Benestar
RESOLUCIÓN do 5 de agosto de 2009 pola que se resolve a concesión de subvencións para producións ou coproducións audiovisuais en lingua galega con decidido contido artístico e cultural.
AXENCIA GALEGA DAS INDUSTRIAS CULTURAIS — III. OUTRAS DISPOSICIÓNS — 25/09/2009

Vistos os proxectos de produción ou coprodución audiovisual presentados polos interesados, de acordo co establecido na Resolución do 30 de xaneiro de 2009 pola que se establecen as bases reguladoras para a concesión de subvencións para producións ou coproducións audiovisuais en lingua galega con decidido contido artístico e cultural e se convocan para o ano 2009.
Visto o informe de trinta de xullo de dous mil nove da comisión de valoración na cal se examinaron todos os proxectos presentados, así como o resultado da puntuación concedida a cada un dos proxectos, e a proposta de resolución acordada pola Dirección da Agadic, onde se propón que acaden a condición de proxectos subvencionables os relacionados no anexo, e a distribución do crédito entre os proxectos propostos, e respectando os límites máximos de subvención fixados tanto na convocatoria anual como nas bases reguladoras e,
De acordo co establecido no artigo 9 da Resolución do 30 de xaneiro de 2009 pola que se establecen as bases reguladoras para a concesión de subvencións para producións ou coproducións audiovisuais en lingua galega con decidido contido artístico e cultural e se convocan para o ano 2009, esta presidencia,
Resolve:
Conceder as subvencións que se relacionan no anexo, consonte cos criterios establecidos na Resolución do 30 de xaneiro de 2009 pola que se establecen as bases reguladoras para a concesión de subvencións para producións ou coproducións audiovisuais en lingua galega con decidido contido artístico e cultural e se convocan para o ano 2009, e consonte co informe da comisión de valoración e a proposta de resolución.
Sen prexuízo dos recursos que procedan contra a resolución de concesión, transcorridos dez días hábiles desde a notificación ou publicación desta sen que o interesado comunicase expresamente a súa renuncia á subvención, entenderase que a acepta e desde ese momento adquirirá a condición de beneficiario.
Esta resolución de concesión de subvencións ditada é definitiva na vía administrativa, consonte a Lei 4/2008, do 23 de maio, de creación da Axencia Galega das Industrias Culturais e a Lei 9/2007, de subvencións de Galicia, e contra dela cabe interpor recurso de reposición ante a Presidencia do Consello de Dirección da Axencia Galega das Industrias Culturais no prazo dun mes, contado desde o día seguinte ao da data da súa publicación no DOG ou ao da súa notificación e ante o mesmo órgano que a ditou, de acordo co disposto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro.
Santiago de Compostela, 5 de agosto de 2009.
Roberto Varela Fariña
Presidente do Consello de Dirección da Axencia Galega das Industrias Culturais
Ver referencia pdf "18900D009P072.PDF"
ORDE do 17 de setembro de 2009 pola que se declara de interese galego a Fundación Gaiás-Cidade da Cultura e se ordena a súa inscrición no Rexistro de Fundacións de Interese Galego.
CONSELLERÍA DE CULTURA E TURISMO — III. OUTRAS DISPOSICIÓNS — 25/09/2009

Con data do 7 de agosto de 2009 foi publicada no Diario Oficial de Galicia a Orde da Consellería de Presidencia, Administracións Públicas e Xustiza do 30 de xullo de 2009 pola que se clasifica de interese cultural a Fundación Gaiás-Cidade da Cultura, adscribíndoa á Consellería de Cultura e Turismo, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto a promoción, fomento e difusión da cultura de Galicia e a súa relación co exterior, en particular con Europa e Iberoamérica; a promoción, programación, xestión e explotación de actividades culturais, así como a xestión das infraestruturas relacionadas co Centro de Arte Internacional, Museo de Nenos/a e co Centro de Recursos Obradoiro, de titularidade da Fundación Cidade da Cultura, e a xestión das actividades complementarias ou a produción dos bens susceptibles de contraprestación que sexan ofertados aos cidadáns nos centros integrantes do complexo Cidade da Cultura.
Por iso, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e da súa Presidencia, e segundo o establecido no artigo 5 da Lei 12/2006, do 1 de decembro, de fundacións de interese galego,
DISPOÑO:
Primeiro.-Declarar de interese galego a Fundación Gaiás-Cidade da Cultura, xa que os seus estatutos cumpren as prescricións que para tal efecto sinala a vixente lexislación en materia de fundacións de interese galego.
Segundo.-Ordenar a inscrición da Fundación Cidade da Cultura no Rexistro de Fundacións de Interese Galego da Consellería de Cultura e Turismo, para os efectos constitutivos que sinala a Lei 12/2006, do 1 de decembro, de fundacións de interese galego.
Terceiro.-A dita fundación queda sometida ao disposto na normativa de xeral aplicación, en especial á obriga de dar publicidade suficiente ás súas actividades e á ausencia de ánimo de lucro na prestación dos seus servizos. Tamén queda obrigada a renderlle contas anualmente ao protectorado e a xustificar, a través dunha memoria anual, o cumprimento da finalidade fundacional, así como a presentar o plan de actuación con anterioridade ao inicio do exercicio económico para o que se formula e a solicitar as preceptivas autorizacións do protectorado.
Santiago de Compostela, 17 de setembro de 2009.
Roberto Varela Fariña
Conselleiro de Cultura e Turismo
RESOLUCIÓN do 10 de setembro de 2009, da Secretaría Xeral de Política Lingüística, pola que se dá publicidade aos convenios de colaboración suscritos por esta secretaría xeral no segundo cuadrimestre do ano 2009.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/09/2009

Para os efectos do previsto no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Secretaría Xeral de Política Lingüística no segundo cuadrimestre do ano 2009, os cales se relacionan no anexo desta resolución.
Santiago de Compostela, 10 de setembro de 2009.
P.A.
José Luis Vázquez Fernández
Secretario xeral de Política Lingüística
Ver referencia pdf "18900D005P068.PDF"
RESOLUCIÓN do 18 de setembro de 2009, da Secretaría Xeral de Política Lingüística, pola que se adxudican as prazas dos lectorados de lingua, literatura e cultura galegas en universidades españolas e estranxeiras, convocadas mediante Resolución do 18 de xuño de 2009.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/09/2009

A Resolución do 18 de xuño de 2009 (DOG nº 128, do 2 de xullo) establece as bases que regulan a convocatoria -en réxime de concorrencia competitiva e con sometemento aos principios constitucionais de igualdade, mérito e capacidade- de lectorados de lingua, literatura e cultura galegas en universidades españolas e estranxeiras.
Visto o informe e a proposta de adxudicación presentados pola comisión de valoración constituída ao abeiro do artigo 8 da dita resolución, acompañados da aceptación expresa por parte dos candidatos propostos, este secretario xeral, en uso das facultades que, a través do artigo 3, letra b) da Orde do 3 de agosto de 2009, de delegación de competencias nos órganos superiores e periféricos da Consellería de Educación e Ordenación Universitaria, lle son delegadas,
DISPÓN:
Artigo 1º
Aprobar definitivamente a relación de admitidos que se especifica no anexo I, con indicación da orde de preferencia das prazas solicitadas polo candidatos presentados.
Artigo 2º
Aprobar definitivamente a relación de excluídos que se especifica no anexo II, con indicación da causa que orixina a súa exclusión.
Artigo 3º
Nomear lectores/as de lingua, literatura e cultura galegas, con destino nas universidades que se especifican e coas condicións establecidas na resolución da convocatoria, as persoas relacionadas no anexo III.
Artigo 4º
Contra esta resolución, que pon fin á vía administrativa, os/as interesados/as poderán interpoñer recurso potestativo de reposición ante o/a titular da Secretaría Xeral de Política Lingüística, no prazo dun mes, que se contará a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo ante o Tribunal Superior de Xustiza de Galicia, no prazo de dous meses, contados a partir do día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 18 de setembro de 2009.
P.A.
José Luis Vázquez Fernández
Secretario xeral da Consellería de Educación
e Ordenación Universitaria
Ver referencia pdf "18900D006P070.PDF"
ORDE do 31 de agosto de 2009 pola que se declara de interese galego a Fundación Inade, Instituto Atlántico del Seguro, e se ordena a súa inscrición no Rexistro de Fundacións de Interese Galego.
CONSELLERÍA DE FACENDA — III. OUTRAS DISPOSICIÓNS — 24/09/2009

O 3 de agosto de 2009 foi publicada no Diario Oficial de Galicia a orde da Consellería de Presidencia, Administracións Públicas e Xustiza do 15 de xullo de 2009 pola que se clasifica de interese para o fomento da economía de Galicia a Fundación Inade, Instituto Atlántico del Seguro, adscribíndoa á Consellería de Facenda, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto o fomento da economía social e do desenvolvemento da economía produtiva de Galicia a través do coñecemento en materias da xerencia de riscos, en todas as súas fases: identificación, análise, avaliación, prevención e transferencia; financeiras e de seguros (privados e públicos) e reaseguros; a mellora na xestión empresarial no seu sentido máis amplo; o desenvolvemento da sociedade da información; e a converxencia de Galicia con outros países e comunidades autónomas en materia de xerencia de riscos financeiros e seguros.
Por iso, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e da súa Presidencia, e segundo o establecido no artigo 5 da Lei 12/2006, do 1 de decembro, de fundacións de interese galego, e no artigo 32.3º a) do Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño,
DISPOÑO:
Artigo 1º
Declarar de interese galego a Fundación Inade, Instituto Atlántico del Seguro, xa que os seus estatutos cumpren as prescricións que para tal efecto sinala a vixente lexislación en materia de fundacións de interese galego.
Artigo 2º
Ordenar a inscrición da Fundación Inade, Instituto Atlántico del Seguro, no Rexistro de Fundacións de Interese Galego da Consellería de Facenda, para os efectos constitutivos que sinala a Lei 12/2006, do 1 de decembro, de fundacións de interese galego.
Artigo 3º
A dita fundación queda sometida ao disposto na normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servizos. Tamén queda obrigada a renderlle contas anualmente ao protectorado e a xustificar, a través dunha memoria anual, o cumprimento da finalidade fundacional, así como a presentar o plan de actuación, con anterioridade ao inicio do exercicio económico para o que se formula, e a solicitar as preceptivas autorizacións do protectorado.
Santiago de Compostela, 31 de agosto de 2009.
Marta Fernández Currás
Conselleira de Facenda
ORDE do 4 de agosto de 2009 pola que se resolve a convocatoria de subvencións a proxectos de accións de investigación-acción que teñan relación co esforzo global anti-VIH/SIDA en Galicia.
CONSELLERÍA DE SANIDADE — III. OUTRAS DISPOSICIÓNS — 24/09/2009

Por Orde do 23 de marzo de 2009, da Consellería de Sanidade (DOG número 64, do 2 de abril) dítanse normas para a concesión de subvencións a proxectos de accións de investigación-acción que teñan relación co esforzo global anti VIH/SIDA en Galicia.
O artigo 9 da citada norma establece que, examinadas pola comisión de valoración as solicitudes presentadas, se procederá á súa resolución mediante orde da Consellería de Sanidade, que será publicada no Diario Oficial de Galicia, facéndose constar a contía das axudas concedidas.
Na súa virtude, esta consellería
DISPÓN:
Artigo único.- Aprobar ou denegar os proxectos ou accións de investigación-acción dirixidos ás asociacións e corporacións locais que se recollen no anexo desta orde, así como adxudicarlles as contías que se determinen nel.
Santiago de Compostela, 4 de agosto de 2009.
María del Pilar Farjas Abadía
Conselleira de Sanidade
Ver referencia pdf "18800D006P016.PDF"
ORDE do 23 de setembro de 2009 pola que se incrementa a dotación orzamentaria da Orde do 29 de xaneiro de 2009 pola que se regula a aplicación dos pagamentos directos á agricultura e á gandaría e da indemnización compensatoria, e se convocan as axudas previstas no contrato de explotación sustentable no ano 2009.
CONSELLERÍA DO MEDIO RURAL — III. OUTRAS DISPOSICIÓNS — 29/09/2009

A Orde da Consellería do Medio Rural do 29 de xaneiro de 2009 (DOG número 21, do 30 de xaneiro) regula o procedemento para a solicitude, tramitación e concesión, para o ano 2009, das axudas previstas dentro do réxime do pagamento único e doutros réximes de axuda directa á agricultura e gandaría, así como a indemnización compensatoria.
Na súa disposición adicional primeira, parágrafo 1, precísanse as aplicacións orzamentarias e o importe económico previsto para o financiamento das ditas axudas, e no seu parágrafo 3 sinálase que as dotacións iniciais se poderán incrementar, se for procedente, tramitando o expediente de modificación de crédito oportuno.
Coa finalidade de poder amparar todas as solicitudes das axudas directas no marco da aplicación da política agrícola común en Galicia financiadas polo Fondo Europeo de Garantía Agraria e xestionadas polo Fondo Galego de Garantía Agraria, e posto que a dotación inicial resulta insuficiente, aprobouse o correspondente expediente de modificación de crédito, polo que cómpre, mediante esta orde, incrementar a dotación orzamentaria consignada inicialmente para a concesión das mencionadas axudas.
En consecuencia, de acordo co disposto no artigo 30.I.3 do Estatuto de autonomía de Galicia e facendo uso das facultades que me confire a Lei 1/1983, do 22 de febreiro, reguladora da Xunta e da súa Presidencia, e no Decreto 313/2009, do 4 de xuño,
DISPOÑO:
Artigo único.
1. A dotación orzamentaria prevista para as axudas especificadas nos capítulos II, III e IV do título II da Orde do 29 de xaneiro de 2009 (DOG nº 21, do 30 de xaneiro), conforme a disposición adicional primeira, parágrafo 1, alínea a) da dita orde, incrementase no importe de 106.800.000 euros, e con cargo á aplicación 11.90.713F.779.1, primas gandeiras, dos orzamentos da Comunidade Autónoma de Galicia para 2009.
2. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional
Única.-O incremento de crédito prevista no artigo único desta orde non afecta o prazo de presentación de solicitudes establecido na devandita Orde do 29 de xaneiro de 2009.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 23 de setembro de 2009.
Samuel Jesús Juárez Casado
Conselleiro do Medio Rural
RESOLUCIÓN do 20 de novembro de 2009 pola que se adxudican as axudas para a consolidación e estruturación de unidades de investigación competitivas do sistema galego de I+D+i do ano 2009, convocadas por Orde do 2 de xuño de 2009 (Diario Oficial de Galicia número 114, do 12 de xuño).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 01/12/2009

Por Orde do 2 de xuño de 2009 (DOG do 12 de xuño) convocáronse as axudas para a consolidación e estruturación de unidades de investigación competitivas do sistema galego de I+D+i do ano 2009.
De conformidade co disposto no artigo 12 da citada orde e vista a proposta de resolución formulada polo director xeral de Investigación, Desenvolvemento e Innovación, esta consellería
RESOLVE:
Primeiro.-Conceder as axudas para a consolidación e a estruturación de unidades de investigación competitivas aos beneficiarios que se relacionan no anexo I desta resolución, na contía que se sinala en cada caso.
Segundo.-Excluír os solicitantes que se relacionan no anexo II desta resolución polas causas que se indican.
Terceiro.-Declarar desestimadas as solicitudes que non figuran nesta resolución, por non acadar a puntuación mínima establecida pola Comisión de Valoración para ser consideradas financiables.
Cuarto.-Para poder percibir as axudas será preciso presentar a documentación indicada no artigo 19 da Orde do 2 de xuño de 2009 (DOG nº 114, do 12 de xuño). O período de imputación de gastos será o comprendido entre o 1 de xaneiro de 2009 e o 16 de decembro de 2009, ambos dous incluídos. A xustificación da subvención deberá axustarse aos modelos que se publicarán na páxina web
http://economiaeindustria.xunta.es/dxidi.
O prazo para que esta documentación teña entrada na Dirección Xeral de I+D+i remata o 16 de decembro de 2009.
Quinto.-A Dirección Xeral de Investigación, Desenvolvemento e Innovación adoptará as medidas necesarias para a instrución dos correspondentes expedientes de gasto.
Sexto.-A inobservancia por parte dos beneficiarios de calquera das bases establecidas na orde de convocatoria suporá a perda do dereito a percibir a subvención correspondente.
Sétimo.-Contra esta resolución, que esgota a vía administrativa, poderá interpoñerse, potestativamente, recurso de reposición perante o conselleiro de Economía e Industria no prazo dun mes contado a partir do día seguinte ao da publicación desta resolución no Diario Oficial de Galicia, ou, directamente, recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 20 de novembro de 2009.
P.D. (Orde 30-4-2009; DOG nº 87)
José Riesgo Boluda
Secretario xeral da Consellería de Economía
e Industria
Ver referencia pdf "23500D003P007.PDF"
Ver referencia pdf "23500D004P012.PDF"
ORDE do 25 de novembro de 2009 pola que se dispón o cesamento dun vogal do Consello de Administración da Autoridade Portuaria de Ferrol-San Cibrao.
CONSELLERÍA DO MAR — II. AUTORIDADES E PERSOAL — 10/12/2009

O artigo 40 da Lei 27/1992, do 24 de novembro, de portos do Estado e da mariña mercante, dispón que a separación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma, por proposta das organizacións, organismos e entidades ás cales representen aqueles.
Por outra parte a teor do previsto no acordo do Consello da Xunta de Galicia, do 6 de xuño de 2002, no cal se fixou a composición do Consello de Administración da Autoridade Portuaria de Ferrol-San Cibrao, nel intégrase un representante dos concellos de Cervo e Xove, que alternarán cada dous anos.
Tendo en conta que mediante a Orde do 27 de novembro de 2007 (publicada no DOG do 5 de decembro) se dispuxo o nomeamento de vogal en representación do Concello de Xove, e transcorrido o período de dous anos antes indicado cómpre deixar sen efecto aquel nomeamento.
Polo exposto, e en exercicio da facultade atribuída,
DISPOÑO:
O cesamento de José Demetrio Salgueiro Rapa como vogal do Consello de Administración da Autoridade Portuaria de Ferrol-San Cibrao en representación do Concello de Xove, agradecéndolle os servizos prestados.
Santiago de Compostela, 25 de novembro de 2009.
Rosa María Quintana Carballo
Conselleira do Mar
b) NOMEAMENTOS CONSELLERÍA DO MAR
CORRECCIÓN de erros.-Resolución do 10 de novembro de 2009 pola que se acorda outorgar o distintivo de permanencia ao persoal dos distintos corpos de policía local dos concellos de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 11/12/2009

Advertidos erros no anexo da Resolución do 10 de novembro de 2009, pola que se acorda outorgar o distintivo de permanencia ao persoal dos distintos corpos de policía local dos concellos de Galicia, publicada no Diario Oficial de Galicia nº 223, do 13 de novembro, feitas as comprobacións oportunas e segundo as certificacións dos respectivos concellos, cómpre facer as seguintes correccións:
-Incluír na listaxe de persoal a distinguir:
«*Provincia: Lugo.
-Concello: Lugo.
Corral Veiga, Daniel.
Pérez Vila, Luis.
Sánchez Franco, Benigno.
*Provincia: Pontevedra.
-Concello: Pontevedra.
Moldes Duarte, José».
Excluír da listaxe do persoal a distinguir por non ter cumpridos os 25 anos de servizos efectivos en calquera dos corpos de policía local de Galicia con data do 31 de decembro de 2008:
«*Provincia: A Coruña.
-Concello: A Coruña.
Buján Martínez, Juan Carlos.
Dequidt López, Juan Daniel.
Gervas Camacho, Miguel Ángel.
Mantecón Botella, María Elena.
Mosquera Rodríguez, Rosa María.
-Concello: Santiago de Compostela.
Álvarez Quintáns, José Antonio.
Barreiro Farto, José Ramón.
Bermúdez Agra, José Isidro.
Cobas Prieto, Ramón.
González González, Alberto.
Rúanova Iglesias, José Ramón.
Senra Ríos, Lino.
Sixto Santos, María Belén.
Traba Gesto, José Manuel.
*Provincia: Ourense.
-Concello: A Pobra de Trives.
Vieites Blanco, José Ricardo.
-Concello: Ourense.
Agregán Rodríguez, José Manuel.
Álvarez Diéguez, Evaristo.
Fernández Novoa, Eduardo.
Morán Valverde, Francisco.
Pereiro Iglesias, Francisco.
Pérez Pérez, Miguel.
Rodríguez Estévez, José Luis».
ORDE do 1 de decembro de 2009 pola que se resolve a convocatoria de axudas económicas dirixidas a asociacións e fundacións con fins pedagóxicos para a realización de actividades organizadas co alumnado e coas familias da Comunidade Autónoma de Galicia durante o ano 2009.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/12/2009

Pola Orde do 16 de marzo de 2009 (DOG do 31 de marzo) e a Orde do 30 de abril de 2009, a Consellería de Educación e Ordenación Universitaria convocou axudas económicas dirixidas a asociacións e fundacións con fins pedagóxicos e sen ánimo de lucro, inscritas nos correspondentes rexistros, para a realización de actividades organizadas co alumnado e coas familias da Comunidade Autónoma de Galicia durante o ano 2009, e aprobou as súas bases reguladoras.
Vista a proposta formulada pola Comisión de Selección, e de conformidade coa base novena da convocatoria,
RESOLVO:
Primeiro.-Conceder, con cargo ao concepto orzamentario 2009.45.04.423A.481.2, unha axuda de 842 euros á Asociación Cultural Os Tres Reinos.
Segundo.-Contra esta resolución, as persoas interesadas poderán interpoñer recurso contencioso-administrativo no prazo de dous meses perante o Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 1 de decembro de 2009.
Jesús Vázquez Abad
Conselleiro de Educación e Ordenación Universitaria
RESOLUCIÓN do 5 de novembro de 2009 pola que se fan públicos os premios da II Edición ás iniciativas para o fomento da creatividade aplicada.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 04/12/2009

Mediante Resolución do 17 de marzo de 2009, fixéronse públicas as bases reguladoras e a convocatoria da II Edición dos premios ás iniciativas para o fomento da creatividade aplicada (DOG nº 58, do 25 de marzo).
Nas ditas bases, no seu artigo 3, establecíanse tres categorías de premios:
-Iniciativas que acaden na fase I unha valoración positiva.
-Iniciativas que acaden na fase II (pre-proxecto) unha valoración positiva.
-Iniciativas que na fase III (proxecto) sexan obxecto dun acordo específico.
O xurado nomeado para o efecto, na súa xuntanza do 30 de setembro do 2009, logo de deliberación e tendo en conta os criterios de selección para as distintas fases establecidas nas bases reguladoras dos premios, adoptou a súa decisión sobre as iniciativas presentadas.
Visto o fallo do xurado, e de conformidade coas facultades que teño conferidas,
RESOLVO:
Primeiro.-Publicar os premios concedidos ao abeiro das bases reguladoras e convocatoria da II Edición dos premios ás iniciativas para o fomento da creatividade aplicada:
-Iniciativas que acadaron a fase I:
Ver referencia pdf "23800D013P033.PDF"
Os destinatarios dos premios, con carácter previo ao seu aboamento, deberán acreditar a súa identidade (acta fundacional ou de constitución no caso de asociacións; escritura de constitución no caso de empresas ou DNI no caso de persoas físicas) e, para os efectos do seu pagamento, deberán achegar a este instituto o número de identificación fiscal e os datos bancarios completos a efectos da correspondente transferencia bancaria.
Os destinatarios destes premios aceptan que os datos xenéricos facilitados en relación coas iniciativas presentadas a estes premios poidan ser obxecto de difusión polo Igape.
Esta resolución esgota a vía administrativa e poderá ser impugnada polos interesados nos casos e na forma establecidos na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 5 de novembro de 2009.
Joaquín Varela de Limia de Cominges
Director xeral do Instituto Galego de Promoción Económica
RESOLUCIÓN do 6 de novembro de 2009 pola que se lles dá publicidade aos avais concedidos polo Instituto Galego de Promoción Económica (Igape) no primeiro, segundo e terceiro trimestre de 2009.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 04/12/2009

O artigo 13.2º do Decreto 284/1994, do 15 de setembro, de regulación de avais do Instituto Galego de Promoción Económica, establece que aos avais concedidos polo Igape se lles dará publicidade no Diario Oficial de Galicia.
En virtude do exposto anteriormente,
RESOLVO:
Único.-Darlles publicidade aos avais concedidos polo Consello de Dirección do Instituto Galego de Promoción Económica (Igape):
Ver referencia pdf "23800D015P035.PDF"
Santiago de Compostela, 6 de novembro de 2009.
Joaquín Varela de Limia de Cominges
Director xeral do Instituto Galego de Promoción Económica
CORRECCIÓN de erros.-Orde do 10 de novembro de 2009 pola que se regulan e convocan para 2009 axudas de carácter extraordinario a traballadores e traballadoras afectados por situacións de especial dificultade como consecuencia de procesos de reestruturación de empresas da Comunidade Autónoma de Galicia que supoñan a extinción dos seus contratos.
CONSELLERÍA DE TRABALLO E BENESTAR — III. OUTRAS DISPOSICIÓNS — 10/12/2009

Advertido erro na Orde do 10 de novembro de 2009 publicada no Diario Oficial de Galicia nº 233, do venres 27 de novembro de 2009, cómpre facer a seguinte corrección:
Publicar os anexos I, II, III e IV.
Ver referencia pdf "24000D009P020.PDF"